ร้านชาปัญญาอยู่ในซอยสุขุมวิท 59 ค่ะ (ติดกับร้าน Mother May I)
ตัวร้านกระจกมีสวนด้านหน้าเล็กน้อย ร่มรื่น ด้านในให้บรรยากาศสะอาดโล่งๆ พอไปถึงพี่พนักงานร้านใจดีก็จะเอารองเท้ามาให้เปลี่ยนเป็นแตะค่ะ ชอบความสะอาดของที่นี่จัง
เมนูชาของที่นี่ก็มีทั้งแบบร้อนและเย็น ซึ่งพนง.จะเอาตัวอย่างใบชาจีนมาให้ดมก่อน มีหลายตัวที่หอมมากจนเลือกไม่ถูกค่ะ 
- ชาร้อนจะเสิร์ฟเป็นกา และมีน้ำร้อนให้เติมได้เรื่อยๆ ด้วยนะ มาพร้อมกับนาฬิกาทรายให้เราจับเวลาแล้วเทเอง สนุกดีค่ะ 
- ชาเย็นมีทั้งแบบหวานและไม่หวานให้เลือกตามชอบ อู่หลงใส่นมดีงามมาก

นอกจากเครื่องดื่มแล้วก็มีขนมกรุบกริบไว้ทานคู่กับชา ทั้งมาการอง เค้กแครอท และเค้กออร์แกนิคอื่นๆ ดูดีทีเดียวค่ะ 

ร้านสงบเย็นและเหมาะกับการนั่งทำงานมากๆ มีปลั๊กและ WiFi ให้บริการ แถมเงียบด้วย แนะนำสำหรับคนที่หาร้านนั่งทำงานแบบหลบมุมหน่อย ดีมากเลยค่ะ